•	2 cuncas de arroz.
•	2 puñados de berberechos (a gusto)
•	1 pemento picado.
•	200gramos de chícharos.
•	1 dente de allo picado.
•	Unha cebola picada.
1.	Sofritir o pemento, a cebola e o allo cun chorro de aceite de oliva.
2.	Engadir os berberechos.
3.	Unha vez que abran a cuncha os berberechos, engadir os chícharos, o arroz e dúas cuncas de auga por cadansúa de arroz.
4.	Cocer o tempo necesario (15-20 minutos)
5.	Presentar e servir.
e ti que opinas? (0) - Categoría: Da xouba á sardiña: a nosa cociña - Publicado o 21-11-2008 11:58
Defensora en Madrid do valor das linguas cooficiais do Estado
O 20 de novembro, en Madrid, Marisol López (secretaria xeral de Política Lingüística da Xunta de Galicia) defendeu o valor das linguas cooficiais como un patrimonio de todo o estado co motivo da inauguración na capital da exposición "As nosas palabras, os nosos mundos". A secretaria xeral explicou os contidos e as mensaxes desta exposición e de paso realizou unha defensa do plurilingüismo como un valor positivo que facilita o diálogo, o respecto, a comprensión e a integración social.
Máis do 99 por cento da poboación entende o galego e máis do 87 por cento fálao sempre ou con frecuencia e por isto asegurou que en Galicia non se impón o galego (que ó ser a nosa lingua será normal que a falemos, non?). Explicou tamén que debe haber igualdade entre as linguas cooficiais e que a Xunta de Galicia traballa para garantir un ensino de calidade que facilite a aprendizaxe das linguas oficias e outras.
e ti que opinas? (0) - Categoría: Novas lingüísticas - Publicado o 21-11-2008 00:12
Hoxe enterámonos dunha mala nova para a nosa lingua:
O Concello de Vimianzo suprimiu o seu servizo de normalización lingüística, (poñendo como excusa que as subvencións non cubrían todo o custo do proxecto), segundo denunciou a Coordinadora de Traballadores/as de Normalización da Lingua (CTNL).
O concello vimiancés renunciou á axuda de 12 mil euros anuais que lle concedía a Deputación da Coruña para financiar o servizo durante os seguintes anos 2009-2011. O concello xustificou a decisión polo feito de que o organismo provincial esixía unha titulación superior para o posto, e asegurou que a subvención non cubría tal custo.
e ti que opinas? (0) - Categoría: Novas lingüísticas - Publicado o 21-11-2008 00:06
Política lingüística e oito editoriais galegas levan a máis de 70 concellos un completo programa de animación lingüística
A Secretaria Xeral de Política Lingüística, Marisol López, presentou na Biblioteca Pública Ánxel Casal, o programa de animación lingüística que se vai desenvolver ata que remate o ano en máis de 70 vilas e cidades galegas en colaboración coas editoriais A Nosa Terra, Baía, Galaxia, Sotelo , Xerais , etc. Esta iniciativa inclúe contacontos , libros , música e teatro.
As actividades están destinadas a rapaces entre 4 e 18 anos, son de balde e todas elas van encamiñadas a fomentar o uso do galego entre os máis novos, xa que son o grupo de idade que menos usa o galego , tanto na fala como na escrita. Aínda así prevé a participación de 50.000 rapaces.
Por eso a miña opinión rapaces é que intentedes ir a estas actividades por que serán moi instrutivas para cada un de nós, e ademais sempre aprenderemos algo novo.
-Lugares e horarios das actividades próximas:
- "Graffiti e letras" actividades en Santiago.
- En Ribeira na casa Hamlet representa no Ateneo Valle-Inclán a obra "Remoldiño vai á feira".
- En Santiago de Compostela, ás 18:00 horas no Centro Comercial Área Central:"Tardes con Paco Peco Pequeneiro".
Angel Rodríguez (2º Bach. C)
e ti que opinas? (0) - Categoría: Novas lingüísticas - Publicado o 20-11-2008 14:05
Promoción do galego entre os avogados
Co título "Xustamente, en galego" o Servizo de Asesoramento Lingüístico do Colexio de Avogados de Santiago de Compostela pretende promocionar o uso do galego entre a avogacía.
Xulgados, facultades de dereito, colexios de avogados etc , serán os lugares nos que principalmente se estenda esta campaña a través de carteis divulgativos.
Na páxina web do colexio de avogados abrirase un apartado no que as persoas interesadas poderan deixar o seu "motivo" polo que incrementar o uso do galego no ámbito da xustiza.
e ti que opinas? (0) - Categoría: Novas lingüísticas - Publicado o 20-11-2008 13:57
TRADUTOR GALEGO-INGLÉS
Opentrad: POR FIN TRADUTOR GALEGO-INGLÉS. Pódese atopar no web de Imaxin, no enlace www.desarrollo.imaxin.com:7000/
O Opentrad é unha ferramenta que permite a tradución entre idiomas.
Imaxin presenta o Opentrad na rede cun prototipo do que será o primeiro tradutor automático entre galego e inglés.
Os interesados poden colaborar no desenvolvemento e mellora desta iniciativa.
Lucia Rey (2º Bach. B)
e ti que opinas? (0) - Categoría: Novas lingüísticas - Publicado o 20-11-2008 13:34
Aprender sobre as vangardas e a Xeración Nós na rede
A profesora de lingua e literatura galega Rosa Salgueiro ten unha páxina web moi interesante (www.rosasalgueiro.com). Nela que podemos atopar materiais para estudar e traballar a nosa lingua e a nosa literatura.
Dado que en 2º de Bacharelato estamos estudando as Vangardas e a Xeración Nós, achegámosvos algúns dos enlaces que sobre estes temas atopamos nesa páxina.
Vangardas.
-Poemas de Manuel Antonio comentados:
http://www.xente.mundo-r.com/anvi/exercicios_de_lingua/de4a4/0.htm
- Cunqueiro. Pódese atopar un dos seus poemas máis coñecidos musicados (O niño novo do vento) nunha páxina moi interesante: a do ENDL do IES de Cambre (Son de poetas).
Exercicios interactivos sobre o grupo Nós:
http://centros.edu.xunta.es/iesoteropedrayo.ourense/dptos/gal/materiaisliteratura.htm
http://cadernodelingua.wordpress.com/2008/01/29/alfonso-d-castelao/
Comentario do pai de Migueliño: http://personales.jet.es/a-rede/comentariosgal/miguel.html
Poemas de M. Antonio comentados
Materiais de lingua e literatura do IES Otero Pedrayo
e ti que opinas? (0) - Categoría: O mundo do ensino - Publicado o 20-11-2008 07:43
-Cacao “Raposo”
-Viño doce
Mistúrase a margarina, o coco e a xema de ovo. Despois faise a outra crema con cacao “O Raposo”, viño doce, leite e margarina. A continuación ponse ordenadamente a capa de galletas, a de crema de chocolate, a de galleta e a de manteiga. A galleta móllase en viño doce.
Patricia Túñez Gómez 1ºBACH-C
e ti que opinas? (0) - Categoría: Da xouba á sardiña: a nosa cociña - Publicado o 19-11-2008 23:50
[1] ... [87] [88] [89] 90 [91] [92] [93] ... [97]